

**Қазақстан Республикасы мемлекеттiк органдарының ұялы байланысты пайдалануының тәртiбi туралы <\*>**

***Күшін жойған***

Қазақстан Республикасы Үкiметiнiң Қаулысы 1998 жылғы 10 тамыз N 757. Күші жойылды - ҚРҮ-нің 1999.02.23. N 149 қаулысымен. ~P990149

      Мемлекеттiк қаражатты үнемдеу режимiн күшейту және Қазақстан
Республикасы мемлекеттiк органдарының ұялы байланысты пайдалануын
тәртiпке келтiру мақсатында Қазақстан Республикасының Үкiметi қаулы
етедi:
  
      1. Ұялы байланысты пайдалану құқығы министрлiктердiң, мемлекеттiк
комитеттердiң, Қазақстан Республикасы Үкiметiнiң құрамына кiрмейтiн
орталық атқарушы органдарының және басқа да мемлекеттiк органдардың
басшыларына, олардың орынбасарларына; орталық атқарушы органдар
департаменттерiнiң, агенттiктерiнiң, комитеттерiнiң басшыларына;
Қазақстан Республикасы Президентiнiң бiрiншi көмекшiсiне, Қазақстан
Республикасы Президентi Кеңсесiнiң меңгерушiсiне, Қазақстан
Республикасы Президентiнiң Хаттама бастығы мен Баспасөз хатшысына,
Қазақстан Республикасының Премьер-Министрi Хатшылығының жетекшiсiне,
Қазақстан Республикасы Премьер-Министрiнiң Баспасөз қызметiнiң
жетекшiсiне, Қазақстан Республикасы Премьер-Министрiнiң көмекшiсiне,
облыстардың, республикалық маңызы бар қалалардың, астананың әкiмдерiне
және олардың орынбасарларына берiлсiн.
<\*>
  
      Ескерту. 1-тармақ өзгердi - ҚРҮ-нiң 1998.11.10. N 1143 қаулысымен.
  
              
P981143\_
  
      2. Министрлiктер, мемлекеттiк комитеттер, Қазақстан Республикасы
Үкiметiнiң құрамына кiрмейтiн орталық атқарушы органдар мен басқа да
мемлекеттiк органдар ұялы телефондардың санын осы қаулыға
сәйкестендiрсiн.
  
      3. Қазақстан Республикасының Қаржы министрлiгi:
  
      Қазақстан Республикасының мемлекеттiк органдарын ұстауға арналған

шығыстарды осы қаулыда белгiленген ұялы байланысты пайдаланудың
тәртiбiн ескере отырып қарастырсын;
мемлекеттiк органдар аппаратын ұстауға арналған қаражаттың
жұмсалуына тұрақты бақылау орнатсын.
Қазақстан Республикасының
Премьер-Министрi

© 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК